**אלכסנדר הדג'ס שטיינברג** (באנגלית: **Alexander Hedges Steinberg**; נולד ב-25 ביוני 1987) הידועה גם בשם הבמה **סאשה ולור** (באנגלית: **Sasha Velour**) היא מלכת דראג, אומנית ובמאית אמריקאית הידועה בעיקר בשל זכייתה בעונה התשיעית של המרוץ לדראג של רו פול, והפקת מופע הדראג החודשי "Nightgowns".

ביוגרפיה
--------

### תחילת דרכה

שטיינברג נולדה בברקלי שבקליפורניה כבנם היחיד של מרק שטיינברג וג'יין הדג'ס. היא יהודייה ורוסיה מצד אביה. עד גיל 9 גדלה בקונטיקט עד שמשפחתה עברה לאילינוי שם עבד אביה כהיסטוריון רוסי באוניברסיטת אילינוי. ב-2004 סיימה שטיינברג תיכון, ולאחר מכן עבדה במשרה חלקית באבטחה בארמיטאז' בסנט פטרסבורג שברוסיה והתמחתה באופרה של ברלין בגרמניה. ב-2009 קיבלה תואר ראשון בספרות מודרנית ממכללת ואסר. ב-2010 לקחה חלק בתוכנית פולברייט במוסקבה וביצעה עבודה על תפקיד האומנות בחברה הרוסית. ב-2013 קיבלה תואר שני (MFA) בקריקטורה. לפני שדראג היה למקצוע שלה, עבדה כמעצבת גרפית וכמאיירת.

### קריירה

קריירת הדראג של שטיינברג החלה בלימודיה. היא החלה להתפרסם בזכות הסגנון הייחודי והמודרני שלה, שנחשב יוצא דופן וחדשני. עיצובי האיפור של ולור התפרסמו בווג, קוסמופוליטן, ואניטי פייר ובילבורד.

#### קומיקס ועיצוב

שטינברג עיצבה וכתבה את סדרת חוברות הקומיקס "סטונוול" המבוססת על מהומות סטונוול. הסדרה זכתה להצלחה ותוארה על ידי היילו קומיקס כ"יצירה חכמה, יפה ואומנותית על אירוע היסטורי משמעותי וקשה" כמו כן, פתחה שטיינברג תצוגה בגלריה בברוקלין במרץ 2016, "Nightrooms" ולקחה חלק בהופעה קבוצתית של אומנים מסצנת הדראג בברוקלין ("Coney Island Babies, Visual Artists from the Brooklyn Drag Scene")

#### *Velour, The Drag Magazine*

שטיינברג יסדה את *ולור, מגזין הדראג* יחד עם שותפה לחיים ג'וני. המגזין פורסם לראשונה ביוני 2015. המגזין כלל ראיונות וצורות אומנות שונות שיצרה שטיינברג, כמו צילום, שירה וקריקטורה שמייצגת את הכוח, היופי והמטרה של אומנות הדראג.

#### Nightgowns

מאז אוגוסט 2015, מפיקה דמות הדראג של שטיינברג, סאשה ולור, את הופעת הדראג החודשית 'Nightgowns' בברוקלין אשר תוארה על ידי הניו יורק טיימס כ"יפה, מצחיקה וטעונה פוליטית".

סאשה ולור ב-2018
#### המרוץ לדראג של רו פול

סאשה ולור ניסתה להתקבל תחילה לעונה השמינית של סדרת הריאלטי המרוץ לדראג של רו פול, אך לא נבחרה. במרץ 2017 היא הוכרזה כאחת המשתתפות בעונה התשיעית. ביוני של אותה שנה, הוכתרה למנצחת לאחר שלא עשתה "ליפ סינק על החיים" כל העונה.

### חיים אישיים

שטיינברג מתגוררת כעת בברוקלין, ניו יורק עם שותפה לחיים ג'ון ג'ייקוב לי (הידוע גם כג'וני ולור). שטיינברג היא ג'נדרקוויר ואין לה העדפה אם להתייחס אליה בלשון "הוא" או "היא" כשהיא מחוץ לדראג. עם זאת, כאשר היא בדראג, לרוב מתייחסים אליה בלשון "היא". סאשה ולור מופיעה הרבה פעמים קירחת כמחוות זיכרון לאימהּ שנפטרה ממחלת הסרטן, שבעקבות הטיפולים בה נשר שיערה.

קישורים חיצוניים
----------------

ויקישיתוף מדיה וקבצים בנושא **סאשה ולור** בוויקישיתוף
* 

* אתר האינטרנט הרשמי של סאשה ולור
* סאשה ולור, ברשת החברתית פייסבוק

* סאשה ולור, ברשת החברתית אקס (טוויטר)

* סאשה ולור, ברשת החברתית אינסטגרם

הערות שוליים
------------

1. ↑  Sasha Velour From RuPaul’s Drag Race Season 9 on Her Style Icons and Winning the Title, www.vogue.com
2. ↑  "You Have to See Sasha Velour's Stunning Makeup Transformation". *Cosmopolitan* (באנגלית אמריקאית). 2017-06-13. נבדק ב-2018-07-31.
3. ↑  Desta, Yohana. "RuPaul's Drag Race Winner Sasha Velour on That Shocking Finale and the Britney Spears Stunt You Didn't See". *HWD* (באנגלית). נבדק ב-2018-07-31.
4. ↑  "Rock the Look: 'RuPaul's Drag Race' Finalist Sasha Velour is a Master at Recreating This Iconic Look". *Billboard*. נבדק ב-2018-07-31.
5. ↑  Rob Clough, High-Low: Thirty Days of CCS #3: Sasha Steinberg, High-Low, ‏2013-11-03
6. ↑  "It's Gay Pride Weekend: Dress the Part" (באנגלית). נבדק ב-2018-07-31.

| המרוץ לדראג של רו פול |
| --- |
| עונות | 

|  |  |
| --- | --- |
| המרוץ לדראג של רו פול | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 |
| אולסטארס | 1 • 2 • 3 • 4 • 5 • 6 • 7 • 8 |
| VIP | 1 • 2 |

 |  |
| שופטים | רופול • מישל ויסאז' • סנטינו רייס • רוס מת'יוס • קרסון קרסלי • מרל גינסברג • בילי ב. • טודריק הול • טי-אס מדיסון |
| מתמודדות | 

|  |  |  |  |  |  |
| --- | --- | --- | --- | --- | --- |
| זוכות | 

|  |  |
| --- | --- |
| המרוץ לדראג | ביבי זהרה בנה • טיירה סאנצ'ס • ראג'ה • שרון נידלס • ג'ינקס מונסון • ביאנקה דל ריו • ויולט צ'אצ'קי • בוב דה דראג קווין • סאשה ולור • אקווריה • איבי אודלי • ג'יידה אסנס הול • סימון • וילו פיל • סשה קולבי |
| אולסטארס | צ'אד מייקלס • אלסקה • טריקסי מאטל • מונה אקס צ'יינג' • טריניטי דה טאק • שיי קוליי • קיילי סוניק לאב • ג'ינקס מונסון • ג'ימבו |

 |
| חביבות הקהל | נינה פלאוורס • פנדורה בוקס • יארה סופיה • לטריס רויאל • אייבי וינטרס • בן דה לה קרם • קטיה • סינתיה לי פונטיין • ולנטינה • מונה אקס צ'יינג' • נינה ווסט • היידי אן קלוזט • להלה רי • קורנברד "דה סנק" ג'טה • מלזיה בייבידול פוקס |
| משתתפות בולטות | אדור דלאנו • ג'וג'ובי • ברוק לין הייטס • מיז קרקר • אליסה אדוורדס • ג'ינג'ר מינג' • יוריקה אוהרה • כרמן קררה • שאנג'לה • פלסטיק טיארה |

 |
| בעולם | אוסטרליה • איטליה • בלגיה • בריטניה • הולנד • הפיליפינים • ספרד • קנדה • צ'ילה • צרפת • שוודיה • תאילנד • המרוץ העולמי לדראג של רופול |
| ראו גם | אנחנו כאן • דראג כל הדרך לחופה |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e853ffd9-353d-4666-ab83-96513f1227c3

 |